Galilaya

Galilaya (kutoka Kiebrania הגליל (ha-galil), yaani "mzunguko" au "mkoa"; kiasili "galil ha-goyim - mkoa wa Wapagani") 
ni mkoa maarufu kihistoria upande wa kaskazini wa Israeli au Palestina.

Upande wa mashariki mpaka wake ni mto Yordani, ambao sehemu hiyo unaunda ziwa Genesareti (pia: bahari ya Galilaya).

Waisraeli walipohama Misri wakati wa Musa na kuteka nchi ya Kanaani chini ya Yoshua, katika mkoa huo walihamia watu wa makabila ya Dan, Zebuluni, Isakari na Naftali.

Galilaya ndio mkoa ambapo alikulia na kuanza utume wake Yesu, mwanzilishi wa Ukristo. 

Kati ya miji na vijiji vya Galilaya vilivyotajwa katika Injili kuna:
 Bethsaida
 Kafarnaumu
 Kana
 Korozain
 Nain
 Nazareti
 Tiberia

Jamii:Maeneo ya Biblia
Jamii:jiografia ya Israeli
Jamii:jiografia ya Palestina